มีอะไรกันวันที่3ก.ย. หลั่งนอก เเล้วลืมกินยาคุมฉุกเฉินผ่านมาเเล้วเกือบ3วันเเต่ยังไม่เลย72ชม.ยังทานได้มั้ยคะ เดือนส.ค.เมนส์มาวันที่12 เเล้วถ้าไม่ทานยาคุมฉุกเฉินเลย3วันไปเเล้วเเต่ไปทานยาคุม28เม็ดจะได้มั้ย ถ้าได้ช่วยเเนะนำเริ่มวิธีการทานหน่อยค่ะว่าควรเริ่มทานวันไหนของเดือน
สวัสดีค่ะ PJRSIRIการมีเพศสัมพันธ์โดยการหลั่งนอก ยังมีโอกาสทำให้ตั้งครรภ์ได้สูงถึงประมาณ 20% จึงไม่ควรเป็นวิธีการที่ใช้เพื่อการคุมกำเนิดการใช้ยาคุมฉุกเฉินเพื่อช่วยลดโอกาสการตั้งครรภ์นั้น จะต้องใช้ภายใน 72 ชั่วโมงหลังมีเพศสัมพันธ์ เพื่อให้ได้ประสิทธิภาพของยาประมาณ 80-90%การใช้ยาคุมแบบแผงรายเดือน จะไม่สามารถป้องกันการตั้งครรภ์จากเพศสัมพันธ์ที่เกิดก่อนกินยาได้ ดังนั้นกรณีนี้ แนะนำให้ใช้ยาคุมฉุกเฉิน และตรวจยืนยันให้แน่ใจก่อนว่าไม่ตั้งครรภด้วยชุดตรวจครรภ์ทางปัสสาวะที่ให้ผลบวกได้ประมาณ 2-3 สัปดาห์หลังมีเพศสัมพันธ์ หากไม่ตั้งครรภ์จริง จึงค่อยเริ่มยาคุมแบบแผงรายเดือนภายใน 5 วันแรกของรอบเดือนครั้งถัดไปค่ะ